—

E punkta e) apakšpunkts “Olīvu apstrāde un sagatavošana” Olīvu tīrīšana, mazgāšana un svēršana. Svītro šādu rindkopu: “Pēc olīvu tīrīšanas un/vai mazgāšanas jāpaņem paraugs no katras piegādātās partijas fizikāli ķīmiskās analīzes veikšanai. Paraugiem jābūt reģistrētiem.” Pamatojums: olīvas pārbaude un klasificē, tās saņemot, tāpēc katras piegādātās partijas fizikāli ķīmiskā analīze nav nepieciešama, jo tiek analizēta katra saražotās eļļas partija. Malšana. Svītro šādas rindkopas: “laiks, cik ilgi olīvas atrodas dzirnavās, atšķiras atkarībā no sieta acu izmēra dzirnavās.” Pamatojums: nav nepieciešams precizēt, cik ilgu laiku olīvas var atrasties dzirnavās, jo tas neietekmē produkta kvalitāti; “Izņēmuma gadījumos, ja ir garantēti vajadzīgie higiēnas un sanitārie apstākļi, var tikt atļauta malšana ar dzirnakmeņiem.” Pamatojums: iespēja malt ar dzirnakmeņiem tiek atcelta – šo malšanas veidu vairs neizmanto. Spiedpalieku mīcīšana Teikumā “Mīcīšanas ilgums ir atkarīgs no olīvu šķirnes un to gatavības pakāpes.” iekļauj šādu tekstu: “un tas var būt no vienas līdz trim stundām.” Pamatojums: ir norādīts mīcīšanas laika diapazons, jo atšķiras mīcīšanas iekārtu tvertņu skaits. Pārsniedzot šo laiku, spiedpaliekas pārkarst, kā rezultātā tiek iegūta sliktas kvalitātes eļļa. Rindkopā “Vienīgā atļautā palīgviela ir sertificēts pārtikas pārstrādē izmantojams talks. To drīkst izmantot tikai olīvām ar augstu ūdens saturu. Ja izmanto talku, mīcīšanas iekārtai jābūt aprīkotai ar talka mērierīci. Maksimālais atļautais talka daudzums ir 2,5 %.” svītro šādu tekstu: “To drīkst izmantot tikai olīvām ar augstu ūdens saturu.” Pamatojums: tā izmantošana nepareizās devās ietekmē iegūto tauku daudzumu, jo talks sāk absorbēt eļļu, tiklīdz tas ir absorbējis visu mitrumu. Tā izmantošana neietekmē produkta īpašības. Posmu nošķiršana Svītro šādu rindkopu: “Tradicionālo prešu sistēmu atļauts izmantot tikai tad, ja tā nodrošina vajadzīgo higiēnu, sanitāriju un tehnoloģiskās garantijas, ka iegūtajai eļļai būs aizsargātajam cilmes vietas nosaukumam “Antequera” raksturīgās īpašības.” Pamatojums: iespēja izmantot tradicionālo prešu sistēmu tiek atcelta. Šo sistēmu attiecīgajā apgabalā vairs neizmanto. Cieto daļiņu un šķidrumu nodalīšana, veicot nepārtrauktu centrifugēšanu Rindkopā “Pārbaudes, lai nodrošinātu, ka iesmidzinātajam vai pievienotajam ūdenim ir dzeramā ūdens kvalitāte, un lai noteiktu tā temperatūru. Dekantētājos pievienotā ūdens temperatūra nedrīkst pārsniegt 35 °C.” specifikācijā iekļauj šādu teikumu: “jānodrošina, ka tajos esošās eļļas temperatūra”. Pamatojums: ir jānodrošina, ka eļļas temperatūra nepārsniedz 35 °C, lai iztvaikošanā netiktu zaudētas pozitīvās īpašības. Tāpēc ūdens temperatūra siltumapmaiņas rezultātā nedrīkst pārsniegt 35 °C. Ir slēgtas sistēmas, kurās nav iespējams izmērīt temperatūru. Rindkopā “Ūdenim jābūt dzeramā ūdens kvalitātei, tā temperatūra nedrīkst pārsniegt 35 °C un jāsaglabā pozitīvā siltuma enerģija no mīcīšanas iekārtas uz vertikālo centrifūgu.” specifikācijā iekļauj šādu teikumu: “Ja ūdens temperatūru nevar izmērīt, eļļas temperatūra nedrīkst pārsniegt 35 °C.” Pamatojums: nav iespējams izmērīt ūdens temperatūru slēgtās sistēmās, un tas nodrošina iespēju to pārbaudīt, izmantojot eļļas temperatūru. Teikumu “Vertikālo centrifūgu sastāvdaļas ir regulāri jātīra.” aizstāj ar šādu: “Vertikālo centrifūgu sastāvdaļas ir jātīra, kad mainās eļļas kvalitāte un pirms jaunas darbības sākšanas.” Pamatojums: jaunajā tekstā ir noteikts vertikālo centrifūgu sastāvdaļu tīrīšanas biežums. Teikumā “Ir jāveic eļļas sākotnējā klasifikācija, veicot eļļas garšas un skābuma analīzi, kad tā tiek izvadīta no vertikālās centrifūgas, lai nodrošinātu viendabīgas partijas.” vārdu “jāveic” aizstāj ar vārdiem “var veikt”. Pamatojums: sākotnējā klasifikācija šajā procesa posmā nav obligāta, jo to, vai eļļa atbilst cilmes vietas nosaukuma kritērijiem, nosaka galīgās partijas fizikāli ķīmiskās un organoleptiskās analīzes, tāpēc tiek paredzēta izvēle to veikt vai neveikt. Dekantēšana Rindkopā “Pienācīga dekantēšanas jauda, vismaz 6 stundu centrifugēšana un 36 stundu gravitācijas dekantēšana.” svītro šādu tekstu: “6 stundu centrifugēšana un”. Pamatojums: dekantēšana jāveic tikai ar gravitācijas, nevis centrifugēšanas metodi (eļļa jau ir centrifugēta), jo tā ir mazāk agresīva un saglabā eļļas īpašības. Teikumā “Temperatūrai dekantēšanas telpā jābūt aptuveni 20 °C.” vārdus “jābūt aptuveni 20 °C” aizstāj ar šādiem: “nedrīkst pārsniegt 25 °C.” Pamatojums: tiek precīzi noteikta temperatūra dekantēšanas telpā, lai nodrošinātu, ka eļļa tiek uzturēta labā stāvoklī. Teikumu “Eļļu vēlams novirzīt no vertikālās centrifūgas uz tvertnēm, izmantojot gravitāciju.” aizstāj ar šādu: “Eļļa jānovirza no centrifūgas uz tvertnēm, izmantojot gravitāciju, vai tieši uz starptvertnēm.” Pamatojums: tiek svītrots vārds “vēlams”, jo tas ir pārprotams, un tiek aprakstīta eļļas novirzīšanas procedūra. Teikumā “Tvertnēm jābūt projektētām tā, lai tās varētu efektīvi iztīrīt, regulāri veicot caurpūti un izmantojot šim nolūkam paredzētu vārstu.” vārdu “regulāri” aizstāj ar vārdiem “katru dienu”. Pamatojums: tiek noteikts tvertņu tīrīšanas biežums. Teikumā “Tvertnēm vai dekantētājiem jābūt izgatavotiem no inerta materiāla, vēlams, nerūsējošā tērauda.” vārdus “inerta materiāla, vēlams, nerūsējošā tērauda” aizstāj ar vārdiem “inerta, pārtikai piemērota materiāla”. Pamatojums: jaunajā tekstā ir precizēts, ka tvertnēm jābūt izgatavotām no pārtikai piemērota materiāla, kāds ir arī nerūsējošais tērauds, bet tās var arī būt izgatavotas no citiem materiāliem. Svītro šādu prasību: “Dekantēšanas telpas nošķiršana no citām dzirnavu telpām.” Pamatojums: viena no prasībām ir tāda, ka dekantētājiem jābūt noslēgtiem, tāpēc nošķiršana nav nepieciešama. Uzglabāšana tvertnēs noliktavā līdz fasēšanai Rindkopā “Uzglabāšanas tvertnēm jābūt pilnīgi noslēgtām, tādām, lai tās varētu pienācīgi iztīrīt, un aprīkotām ar sistēmu, kas ļauj veikt periodisku notecināšanu un paraugu ņemšanu.” vārdus “ar sistēmu” aizstāj ar vārdiem “ar piekļuvi”. Pamatojums: lai varētu veikt tīrīšanu, tvertnēm jābūt aprīkotām ar piekļuvi, ko parasti dēvē par lūku. Teikumā “Uzglabāšanas telpā jābūt klimata kontrolei, uzturot temperatūru, kas nodrošina, ka eļļa nesabojājas.” iekļauj šādu tekstu: “ne augstāku par 25 °C”. Pamatojums: tiek precīzi noteikta temperatūra noliktavas telpā, lai nodrošinātu, ka eļļa tiek uzturēta labā stāvoklī.